Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: újszülöttek szülei azt kifogásolták, hogy direkt marketing cégek gyermekük megszületését követően azonnal ajánlatokkal keresték meg őket. A polgárok személyi adatainak és lakcímének nyilvántartásáról szóló 1992. évi LXVI. törvény
Paragraph Index: 1314

újszülöttek szülei azt kifogásolták, hogy direkt marketing cégek gyermekük megszületését követően azonnal ajánlatokkal keresték meg őket. A polgárok személyi adatainak és lakcímének nyilvántartásáról szóló 1992. évi LXVI. törvény (Nytv.) július 13-tól hatályos módosítása éppen azt kívánja biztosítani, hogy a szülőknek legyen lehetőségük a gyermek születése után eldönteni, kívánnak-e élni a letiltás jogával, megakadályozva ezzel, hogy az újszülött adatait azonnal direkt marketing célokra megszerezhessék az érdeklődő cégek. A Nytv. új, 19. § (4) bekezdés d) pontja szerint „az adatkérés iránti kérelem teljesítését meg kell tagadni, ha az újszülött nyilvántartásba vételét követően 90 nap még nem telt el”. Ez alatt az idő alatt tehát kifejezett tiltás hiányában sem adja ki a Köanyv Hivatal, illetve a helyi nyilvántartó szerv a csecsemő adatait. (91/A/1999, 168/A/1999, 734/A/1999) Szintén régóta húzódó kérdés a karitatív szervezetek adatszerzése. Egy panaszos levelet kapott az SOS-Gyermekfalu Magyarországi Egyesületétől, melyben a működéshez kérnek támogató hozzájárulást. Az adatok forrásaként a Köanyv Hivatalt jelölték meg. Megkeresésünkre a Köanyv Hivatal közölte, hogy ők törvényes felhatalmazás hiányában nem adnak ki adatot karitatív szervezeteknek, hanem a kérésnek megfelelően postázzák a szervezetek küldeményeit. A hatályos jogi szabályozás szélesebb körben biztosít lehetőséget a direkt marketing cégeknek a polgárokkal való kapcsolatteremtésre, mint a karitatív szervezeteknek. A kutatás és közvetlen üzletszerzés célját szolgáló név- és lakcímadatok kezeléséről szóló

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes